El punxonament és una operació de mecanitzat que forma part del grup d'operacions d'estampació de xapa. Aquesta operació de tall de xapes [xapa] o làmines, generalment en fred, utilitza un dispositiu mecànic format per dos útils: el punxó i la matriu. Aquests elements es fixen a una premsa. La part fixa de la premsa conté la matriu, mentre que la part mòbil conté el punxó. El joc entre la matriu i el punxó dependrà del gruix de la barra d'acer i del diàmetre nominal del forat que es vol realitzar. El punxó penetra a la xapa provocant una deformació inicial a cisalladura fins arribar a trencar el material degut a la propagació de fissures entre les arestes de tall del punxó i matriu.