Glàndula de secreció interna situada davant i a cada costat de la tràquea, formada per dos lòbuls, dret i esquerre, units per una mena de pont transversal anomenat istme, d'on surt una prolongació que hom anomena piràmide de Lalouette; secreta les hormones tiroïdals, triiode-tironina (T3) i tiroxina (T4), que necessiten iode per a llur elaboració i que regulen el metabolisme. També secreta una altra hormona, la calcitonina, que intervé en el metabolisme fosfocàlcic.