As bruxas ó sentireno, chamárono para cabo delas e puxérono no medio da roda para dirixir o reparto dos días do ano. 
Cantaron e brincaron toda a noite, as bruxas derredor e o da xiba no medio. Cando xa se chegaba o día e tiñan que se retirar, unha das bruxas, polo moito que lles axudara a facer ben o reparto dos días, díxolle ó da xiba:
- ¡Por os ben casar da corcova has de librar!
Á parte de deixarlle o lombo liso, déronlle para o peto un saqueto con moitas onzas de ouro. Quedou feito un mozo, dereito coma un ringuilete.