Fragment de planta que s'insereix a la tija, tronc, branca o soca d'una altra planta de manera que s'estableixi entre ambdós una unió permanent i que el conjunt es comporti com una sola planta. La finalitat de l'empelt és produir una varietat de la planta o barreja de fruits. També s'utilitza sovint per a aconseguir el desenvolupament ràpid i vigorós de plantes de reproducció per llavor lenta i poc segura, o per manca d'adaptació a les condicions del sòl.