La regió pilífera es troba sempre en la proximitat de les puntes més tendres, no pas, en la generalitat de les plantes, al peu de la tija, o, en els arbres, de la soca, sinó en una superfície cònica o més o menys arrodonida i tant més allunyada de la base caulinar com més s'ha desenvolupat la rel. La regió pilífera realitza la importantíssima funció d'absorbir de la terra l'aigua i les substàncies dissoltes que calen a la planta per a poder viure.