Potser és el millor lloc per a començar a explorar aquesta enorme ciutat i concretament el Zócalo o Plaza de la Constitución, el cor de la ciutat. Arribant-hi per l'Av. 5 de Mayo el primer que trobem, en un dels costats d'aquesta inmensa plaça, és la Catedral Metropolitana. Un cop dintre, i apart del seu indubtable valor artístic (especialment l'Altar de los Reyes, darrera de l'altar principal, i les capelles laterals com a magnífic exemple d'art barroc i xurrigueresc), cal fixar-se en una mena de pèndul que penja de la cúpula principal i que permet apreciar l'enfonsament gradual de l'edifici degut a la poca solidesa del terreny sobre la que es va edificar.