Revista mensual que apareix entre març de 1919 i juny de 1924. De totes les revistes "surrealistes", cosa que en origen no és, atès que el surrealisme encara no existeix, Littérature és la que té una existència més llarga (més de cinc anys) i, de molt, un nombre més gran de números (trenta-tres, sumant totes dues sèries). Té sobretot, l'immens paper de preparar, per etapes, i sobretot amb el pas pel Dadà, el terreny per a la veritable revolució que serà el surrealisme.