La regulació de c-MYC integra moltes d’aquestes respostes gèniques mitjançades pel TGF-ß, actuant com a inhibidor de CDKN2B i CDKN1A en associació amb la proteïna d’interacció amb MYC que conté un motiu de dits de zinc (MIZ), i com a inductor d’ID2 en associació amb MAX. Els complexos SMAD3-SMAD4 activats pel TGF-ß tenen gens específics com a diana i fan de mitjancers en l’activació o repressió transcripcional, en funció de la seva associació amb determinats cofactors. La repressió d’ID1 és dependent d’SMADS i de la formació d’un complex que conté el factor activador de la transcripció 3 (ATF-3), el qual per si mateix és un gen diana de les SMAD.