La proteïna que expressa el gen ras és una proteïna G que intervé en la transducció de senyals que arriben de l'exterior cap a l'interior de la cèl·lula. Aquest gen té un paper clau en el control del creixement cel·lular i en l'aparició de distints tipus de càncer. A més està implicat en la inhibició de l'apoptosi induïda per agents quimioterapèutics i en l'estimulació de l'angiogènesi tumoral. Segons la Societat Americana d'Oncologia Clínica les dades disponibles són insuficients per fer recomanacions sobre cribratge, diagnòstic, estadiatge, seguiment i monitoratge del tractament de pacients amb càncer colorectal, encara que s'ha demostrat que les mutacions de l'oncogen ras estan relacionades amb un increment del risc de la progressió de la malaltia en diferents tipus de tumors i pot servir com un important indicador del seu pronòstic