Encara que l'autora pren l'exemple d'Alemanya, això passa també a Espanya quan s'encarrega la traducció a un traductor que simplement traduirà el guió original sense fer cap tasca pròpia de l'ajust, ni tan sols l'anomenat preajust -o pautat-, que consisteix generalment en la producció d'una traducció un poc més sintètica (pensant en l'anglès com a llengua original i una llengua romànica com a llengua meta) i amb el text meta ja dividit en takes amb el seu codi de temps corresponent.