Fa un any, mentre un cercle de foc protegia la castigada Brunhilde, valquíria convertida en bella dorment per haver emparat els incestuosos Siegmund i Sieglinde en contra del déu Wotan, el Liceu va penjar, simbòlicament, el cartell de "continuarà" (a finals de la temporada) en relació al muntatge de L'anell dels Nibelungs, amb direcció musical de l'ara vindicat Bertrand de Billy i direcció escènica de l'alemany Harry Hupfer, un dels noms fonamentals de l'escena operística durant la segona meitat del segle XX.