Abans de començar a arrancar el planter, els hòmens feien roba vella, és a dir, es canviaven la roba que duien per altra més desgastada [...]. Un cop fet això prenien del fardell de les lligasses un macet i se'l posaven lligat a la cama, per dalt del genoll; d'esta forma, n'anaven estirant una a una, a mida que arrancaven les garbes [garba], per lligar-les [lligar la garba] posteriorment. Es col·locaven tots a la par; llavors es posaven a arrancar i anaven deixant les garbes al seu darrera.