Procediment que permet reproduir una determinada textura tàctil. Aquesta reproducció es fa mitjançant un fregament d'un suport situat sobre la superfície amb alguna eina que deixi rastre, que guixi. El suport on es realitza el fregament no ha de ser molt gruixut, ha de deixar que a través d'ell es pugui notar la superfície rugosa. Es pot utilitzar paper, però també plàstic, roba... El material amb el qual es frega ha de ser prou dur per prémer i fer que la textura es noti. Es pot fer servir llapis, ceres, carbó, sanguines, guixos, pastels, plastidecors,... No serviran materials humits que s'escampin. Hi ha la possibilitat de reproduir moltes textures: des de parets, terres, textures de carpetes, taules, robes, reixes,.... També objectes, fulles, claus, monedes, clips, cadenes...
A partir de les superfícies fregades es pot construir directament una imatge o passar a fer una combinació, un collage enganxant diferents fragments de frottage.