La funció del tub de ressonància és completament passiva, és a dir, té les dimensions apropiades per estar afinat en la mateixa freqüència que la placa que és al damunt. Al vibrar la placa, l'aire transmet per simpatia la vibració a l'aire contingut a l'interior del tub i, com a resultat, el so queda amplificat. És quelcom molt semblant al que passa quant cantes a la banyera. Generalment, hi ha una nota per la que passes, que queda magníficament amplificada, respecte de les altres. Això vol dir que la banyera ( i tota la volumetria de la cambra de bany) correspon a la freqüència de la nota que estas cantant. -i si no...feu la prova- Tornem al tub: NO determina l'afinació de la nota que te al damunt. Cal que estigui afinat en la mateixa freqüència (nota) perque faci la seva funció d'amplificador.