En l'empeltament, l'empelt es col·loca convenientment en un trau obert entremig d'escorça i fusta, ço és, en un punt on la zona regenerativa, amb la formació dels nous teixits podrà soldar l'empelt mateix en el portaempelt i cloure la ferida produïda durant l'operació. Perquè la soldadura pugui reeixir, és clar que serà necessari el bescanvi, entre l'empelt i el portaempelt, del líquid que es filtra pel càmbium, per la qual cosa, com més vasta i perfecta serà la superposició indicada, més segur serà l'afermament de l'empelt.