D'altra banda, el plantador acostumava a portar la garba de planter subjectada entre el colze i el genoll esquerre (si és que plantava amb la mà dreta), en posició vertical. Quan es disposava a plantar, amb la mà dreta prenia un grapat de planter -o una presa, tal com els mateixos pagesos en deien- i la posava a la mà esquerra. Hem de pensar que la mà dreta havia de quedar lliure perquè era la que havia d'enclavar la mota de planter a dins del fang.