Substància secretada per les abelles obreres a través de les glàndules ceríferes. La secreció, fabricada a partir de reserves greixoses, surt en forma de làmines finíssimes que se solidifiquen en entrar en contacte amb l'aire. Un cop elaborada s'acumula a la part superior de la cambra de cria, per utilitzar-la en la fabricació de noves bresques o en la reparació de les mateixes.