Pel que fa a la teràpia farmacològica, els broncodilatadors inhalats aconsegueixen alleujar els símptomes, disminuir les exacerbacions i millorar la qualitat de vida dels pacients amb MPOC. En pacients amb MPOC lleu (VEF1 = 80 i símptomes ±) i amb símptomes intermitents, és suficient un inhalador d'acció curta (albuterol o bromur d'ipratropi). En pacients amb MPOC moderada (VEF1: 50 - 79 i símptomes +), s'han d'utilitzar broncodilatadors de llarga durada (formoterol, salmeterol o tiotropi).