El cava perdut durant el procés d'eliminació dels pòsits es compensa i dosifica amb el licor d'expedició, un vi que sol definir el paladar de la casa, però que en cap cas no emmascara el sabor peculiar del cava. Així s'aconsegueixen els caves secs i els semidolços. En molts bruts i en els natures no s'utilitza licor d'expedició, sinó que és amb el mateix cava, que es completa la pèrdua soferta en l'eliminació dels pòsits.