(...) és molt més freqüent que els components es disposin en capes: una capa superior, densa i protectora, només formada per fongs, el còrtex superior, sota la qual hi ha la capa que conté el fotobiont, la capa algal, la qual cobreix una capa laxa, també només fúngica, la capa medul·lar; sovint hi ha encara una capa inferior, fúngica, el còrtex inferior, amb paper de protecció i de fixació. Els líquens així diferenciats en estrats s'anomenen heteròmers.