L'empelt de flauta és el preferit per a les plantes d'ampla zona medul·lar (figuera, noguer, castanyer, cep, etc.), i es porta a cap pel maig o durant l'estiu tractant-se d'arbres fruiters, i per l'agost si es tracta de ceps. Hom fa en els eixarts seleccionats dues incisions paral·leles (distants entre elles 2-3cm) que comprenguin el borró o borrons, i un tall vertical que uneixi les dues incisions sustides, interessant sempre l'escorça només. Apretant amb els dits s'aconsegueix sempre desprendre l'anell d'escorça amb els corresponents ullets.