Bolet amb un capell de 6 a 15 cm, globulós de jove, després aplanat, molsut, lluent i lleugerament viscós, de color bru rogenc, recobert de plaques farinoses o de petites berrugues grises, grogoses o d'un blanc brut, amb el marge llis. El peu és de 8 a 20 cm per 1 a 2,5 cm de gruix, cilíndric, ple de jove, buit en els exemplars vells, grogós o rosat, amb taques més fosques, de color vi a la base i a les ferides, amb un anell membranós, ample, estriat, blanc o rosat. De volva, no en queda gairebé res, llevat d'algunes berrugues sobre la base del peu.