Màquina que proporciona pressió uniforme sobre una superfície. Està constituïda bàsicament per dos elements plans o cilíndrics, generalment l'un fix i l'altre mòbil, disposats de tal manera que per accionament mecànic, hidràulic o pneumàtic poden agafar entre ells i estrènyer una cosa per subjectar-la, esclafar-la, esprémer-la, etc. Permet fer servir diferents graus de pressió en els diversos processos d'enquadernació.