Entre un i altre tipus sintagmàtic, a més, es donen una sèrie de construccions que es poden considerar a cavall entre els termes sintagmàtics pròpiament dits i les construccions totalment lliures. Són combinacions que, d´una banda, apareixen amb una freqüència molt alta en el discurs d´una especialitat (...), però, d´altra banda, no sembla que corresponguin a conceptes establerts d´un camp d´especialitat, sinó més aviat a expressions discursives freqüents en aquests camps. En aquest camp específic parlem de fraseologia.