Els resultats dels estudis epidemiològics revisats, duts a terme en població general, no sustenten una relació causal entre l'ús del TM i l'increment del risc de tumors cerebrals (glioma, astrocitoma, neuroepitelioma), neurinoma de l'acústic, o de les glàndules salivals. Altres efectes investigats sobre les exposicions a radiacions del TM han estat cefalees, fatiga, pèrdua de memòria a curt termini, nàusees i trastorns del son, entre d'altres.