El procés emprat en aquesta màquina normalment és el de l'estampació en calent, a través de la qual es solda, en calent, una làmina plàstica o pel·lícula metalitzada a un paper, cartró o a la tapa d'un llibre. La premsa fa pressió sobre el gravat, la làmina o pel·lícula metàl·lica i el suport; d'aquesta manera la làmina o pel·lícula queda soldada per calor a la superfície. S'utilitza per estampar el títol, l'autor, l'editorial, etc. a la tapa del llibre i al mateix temps s'aprofita per embellir-la amb anagrames, filets i altres gravats decoratius. Aquestes màquines estan formades per les següents parts: zona d'apilament de tapes, zona de transport, platina d'estampació i zona de sortida.